Acisclo Muñiz Vigo

Acisclo Muñiz Vigo  foi un profesor de xeografía y cervantista asturianu. Nació'l 17 de payares de 1866 y estudió Filosofía y Lletres na Universidá de Salamanca en 1891. Doctoróse en Madrid y consiguió, por concursu de méritos, una plaza nun colexu de Reinosa, anque más tarde pasaríase al Institutu Santander. A partir de 1893 desempeñó'l so llabor de docente nel Colexu de la Encarnación de Llanes. Nel 1900 treslladóse al Institutu d'Uviéu, onde permaneció cuarenta años, inclusive dempués de la so xubilación en 1936. Morrió n'Uviéu, el 11 de febreru de 1941. Perteneció a la Sociedá Xeográfica Nacional y foi designáu Caballeru de la Orde Civil d'Alfonso XII. Collaboró asiduamente cola prensa asturiana.

El 30 d'avientu de 1977, el Conceyu d'Uviéu decidió recordalu dándo-y el so nome a una vía urbana, la cai Acisclo Muñiz Vigo. Foi padre del músicu Ángel Muñiz Toca.

 Obres 


 Referencies 
 Esti artículu contién información de la Enciclopedia d'Uviéu.

 Enllaces esternos 

 Acisclo Muñiz Vigo: cervantista y geógrafo

Categoría:Profesores d'Asturies
Categoría:Xeógrafos y xeógrafes d'Asturies
Categoría:Persones d'Uviéu